EKRÜ tegutseb mittetulundusühinguna, aastast 1999 ja sinna kuulub enamus Eesti olulisematest kunstiraamatukogudest: RR, EKA, KUMU, TKK ja TÜ raamatukogu ning esindajad suurematest linna- või erialaraamatukogudest. Tööd koordineerib kolmeliikmeline juhatus ning pikema aja jooksul on juhatajaks olnud Mari Sibul RR-st. Tegutsetud on juba 12. aastat ja koostööd tehtud mitmes  valdkonnas: komplekteerimine, märksõnastamine, töökorraldus, kultuuriline enesetäiendamine, koostöö rahvusvaheliste organisatsioonidega (IFLA, ARALIS) ja Soome raamatukogudega ning püütud suhteid arendada teiste Baltiriikidega, näiteks rahvusvaheline Tartu seminar 2002, Kaasaegsed kunstiraamatukogud Läänemere regioonis. Ühing on pakkunud liikmetele nii erialast, kunstilist kui ka seltskondlikku tegevust ja loodetavasti jätkatakse sama elujõuliselt.